Diari Oficial de la Generalitat Valenciana


Sumari del DOGV 4946, del 15-02-2005 (2005/1110)

Rotlle d'apel·lació número 477/2004. Cèdula de notificació.
-----------------------------------------------------------

### Dades del document

Número de DOGV
:   4946

Data del DOGV
:   15-02-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1110


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 477/2004. Cèdula de notificació. [2005/Q1110]
  
La Secció Sisena de l'Audiència Provincial de València ha dictat, en el rotlle d'apel·lació número 477/2004, la sentència que té l'encapçalament i la part dispositiva que es diuen tot seguit:
  
«Rotlle número 477/2004
  
Sentència número 570
  
- President: Vicente Ortega Llorca
  
Magistrats:
  
· Eugenia Ferragut Pérez
  
· José Francisco Lara Romero
  
València, 16 de novembre de 2004
  
La Secció Sisena de l'Audiència Provincial de València, integrada per les persones anotades al marge, ha vist el present recurs d'apel·lació, interposat contra la sentència de data 7 d'octubre de 2003, dictada en les actuacions de juí de menor quantia número 15 de 2001, tramitades pel Jutjat de Primera Instància número 1 de Requena, sobre acció declarativa de domini i acció de partició.
  
Han sigut parts en el recurs, com a apel·lant, els demandats Antonio Navalón Cárcel, María del Carmen Martínez García, Nicolás Navalón Cárcel, Ana Claramunt Navarro i María Rosa Verónica Pardo Pardo, representats pel procurador Alonso Moreno Martínez i defesos pel lletrat José Andrés Medina, i, com a apel·lades, la demandant Concepción Víllora Reyero, representada per la procuradora Gabriela Montesinos Martínez i defesa pel lletrat Juan J. Montesinos García, i la codemandada Francisca Jover Grau, declarada en rebel·lia.
  
És ponent Vicente Ortega Llorca, el qual expressa el parer del tribunal.
  
En nom del rei, i per l'autoritat que ens conferix la Constitució aprovada pel poble espanyol.
  
Decidim
  
1. Estimem el recurs interposat per María Rosa Verónica Pardo Pardo.
  
2. No entrem en l'anàlisi del recurs formulat per Antonio Navalón Cárcel, María del Carmen Martínez García, Nicolás Navalón Cárcel i Ana Claramunt Navarro.
  
a) Declarem la nul·litat del que s'ha fet des de la provisió de 16 d'octubre de 2002, inclusivament. El jutjat ha de citar a termini en forma María Rosa Verónica Pardo Pardo i Francisca Jover Grau, esbrinar prèviament el domicili actual d'esta i seguir el plet mitjançant tots els seus tràmits fins a la sentència.
  
b) No obstant això, mantindran la seua validesa les citacions a termini personals dels altres demandats, la seua declaració de rebel·lia, i la preclusió de les seues oportunitats de formular al·legacions i proposar prova. Mantindran igualment la seua validesa les proves ja practicades, sense perjuí que les eventuals defenses de María Rosa Verónica Pardo Pardo i Francisca Jover Grau puguen proposar de nou les que s'hagueren fet sense la seua respectiva intervenció.
  
c) No fem expressa imposició de les costes causades en la primera instància.
  
3. No fem expressa imposició de les costes d'esta alçada.
  
I quan pertoque, retorneu al jutjat de procedència les actuacions originals, amb un certificat d'esta resolució perquè s'execute i es complisca.
  
Esta és la nostra sentència, que pronunciem, manem i firmem.
  
No s'hi pot interposar recurs de cassació».
  
Esta cèdula es publica en el Diari Oficial de la Generalitat Valenciana a fi de notificar a la part incompareguda com a demandada apel·lada, Francisca Jover Grau.